section_heading: Pogonska grupa
paragraph_text: MiG-29 ima dva široko postavljena turbo-ventilatorska motora od kojih svaki stvara 50,0&nbsp;kN potiska. S naknadnim sagorijevanjem motori dosežu snagu i do 81,3&nbsp;kN. Aerodinamički oblikovan prostor između motora proizvodi uzgon što uveliko pomaže njegovoj okretnosti. Kroz romboidne usisnike motor je opskrbljivan zrakom, a usisnik je promjenjivog presjeka te se pokretnim sklopom može u slučaju slijetanja i uzlijetanja s lošijih terena potpuno zatvoriti, što sprječava usisavanje stranih predmeta. Zrak za motor tada ulazi kroz posebne rešetkaste otvore na stražnjem dijelu koji se automatski otvaraju. Na novijim inačicama ti zadnji otvori su izbjegnuti postavljanjem sita u glavne uvodnike zraka.